
                                            ROMÂNIA                            

                           JUDEŢUL BIHOR

                    MUNICIPIUL MARGHITA

            CONSILIUL LOCAL AL MUNICIPIULUI MARGHITA 
Proiect de hotărâre

Pentru retragerea UAT Municipiul Marghita din SC Apă Canal  Nord Vest SA şi iniţierea procedurilor pentru cesionarea   acţiunilor deţinute de municipiul Marghita la SC Apă Canal Nord Vest SA

Având în vedere temeiurile juridice ale:

· art.129 alin.(2) lit.b) şi d) coroborat cu alin.(7) lit.n) din Ordonanţa de Urgenţă a Guvernului nr. 57/2019, privind Codul Administrativ, cu modificările şi completările ulterioare 

· art 3 şi 4 din Carta Europeană a Autonomiei Locale, adoptată la Strasburg la 15 octombrie 1985, ratificată prin legea nr. 199/1997

· art.10 alin. 3 şi alin. 11 din legea nr. 51/2006 a serviciilor publice, cu modificările şi completările ulterioare

· legea nr. 241/2006 privind serviciul de alimentare cu apă şi canalizare, cu modificările şi completările ulterioare

· art.92 , art. 129 alin.3 lit g si h din Ordonanţa de Urgenţa Guvernului nr. 57/2019 cu modificările si completările ulterioare privind Codul administrativ

Ţinând cont de  : referatul de aprobare al primarului municipiului Marghita înregistrat sub nr. 14691 din 25.10.2023

                              Art. 10 din Actul constitutiv al SC Apa Canal Nord Vest SA unde municipiul Marghita este acţionar cu un număr de 720 de acţiuni reprezentând 10% din capitalul social  

În temeiul prevederilor art. 139 alin.(1) coroborat cu art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul Administrativ 

Primarul Municipiului Marghita propune Consiliului Local Marghita următorul 

                              Proiect de hotărâre:

Art.1 Se aprobă retragerea Municipiului Marghita din SC Apă Canal  Nord Vest SA .
Art. 2 Se aprobă cesionarea   acţiunilor deţinute de municipiul Marghita la SC Apă Canal Nord Vest SA, urmând ca numărul acţiunilor cesionate cu titlu gratuit / respectiv numărul acţiunilor cu titlu oneros  si preţul de vânzare al acestora sa fie aprobat odată cu însuşirea raportului de audit întocmit în acest sens .
 Art. 3 Se mandatează primarul municipiului Marghita, dl Marcel Emil Sas Adăscalitii de  a solicita Adunării Generale Extraordinare a Acţionarilor SC Apă Canal Nord Vest SA de a aproba transferul acţiunilor  şi de a stabili procedura de vânzare-cumpărare  voluntară cu respectarea dreptului de preemţiune al acţionarilor existenţi, conform Actului Constitutiv al SC Apa Canal Nord Vest SA.

Art. 4 Prezenta se comunică cu : Instituţia Prefectului Judeţul Bihor ,  SC Apă Canal Nord Vest SA, primarul municipiului Marghita , ADI Nord Vest , la dosar 

Initiator                                                                                              Vizat legalitate

Primar                                                                                              Secretar General 

Marcel Emil SAS ADSCALITII                                                    Cornelia DEMETER
